Komission asetus (EY) N:o 2785/98, annettu 22 päivänä joulukuuta 1998, neuvoston direktiivin 70/524/ETY 9 e artiklan 3 kohdassa tarkoitettujen lisäaineiden hyväksynnän määräajan muuttamisesta



Virallinen lehti nro L 347 , 23/12/1998 s. 0021 - 0024



KOMISSION ASETUS (EY) N:o 2785/98, annettu 22 päivänä joulukuuta 1998, neuvoston direktiivin 70/524/ETY 9 e artiklan 3 kohdassa tarkoitettujen lisäaineiden hyväksynnän määräajan muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY (1), sellaisena kuin se on viimeksi muutettuna komission direktiivillä 98/19/EY (2), ja erityisesti sen 9 j ja 3 artiklan, sekä katsoo, että direktiivin 70/524/ETY säännösten mukaan uusia lisäaineita tai uusia lisäaineiden käyttömuotoja voidaan hyväksyä tieteellisen ja teknisen tiedon kehitys huomioon ottaen, uusi lisäaine tai käyttömuoto voidaan hyväksyä väliaikaisesti viideksi vuodeksi, jos se ei elintarvikkeissa sallitut pitoisuudet huomioon ottaen vaikuta haitallisesti ihmisten tai eläinten terveyteen eikä ympäristöön, ei aiheuta vahinkoa kuluttajille muuttamalla eläintuotteiden ominaisuuksia, jos sitä voidaan valvoa elintarvikkeissa ja jos käytettävissä olevat tulokset huomioon ottaen voidaan olettaa, että sillä on rehuun lisättynä edullinen vaikutus kyseisen rehun ominaisuuksiin tai eläinten tuotantoon, direktiivin 70/524/ETY 9 e artiklan 3 kohdassa tarkoitettuja eri lisäaineita, jotka voidaan hyväksyä väliaikaisesti kansallisella tasolla 30 päivään marraskuuta 1998, koskevia tutkimuksia ei ole saatu päätökseen; tämän vuoksi näiden aineiden hyväksynnän määräaikaa on tarpeen jatkaa ottaen huomioon, ettei näiden lisäaineiden väliaikainen hyväksyminen voi jatkua yli viittä vuotta, komissio on kuullut eläinten ravitsemusta käsittelevää tiedekomiteaa tämän asetuksen liitteessä esitetyistä mikro-organismeista; mainittu komitea on antanut lausuntonsa erityisesti kyseisten lisäaineiden turvallisuudesta, ja tässä asetuksessa säädetyt toimenpiteet ovat pysyvän rehukomitean lausunnon mukaiset, ON ANTANUT TÄMÄN ASETUKSEN: 1 artikla Tämän asetuksen liitteessä tarkoitetut lisäaineet voidaan hyväksyä direktiivin 70/524/ETY mukaisesti kyseisessä liitteessä esitetyin edellytyksin. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä joulukuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 1998. Komission puolesta Franz FISCHLER Komission jäsen (1) EYVL L 270, 14.12.1970, s. 1 (2) EYVL L 96, 28.3.1998, s. 39 LIITE >TAULUKON PAIKKA> >TAULUKON PAIKKA> Radionuklideja sitovat aineet 1. Radioaktiivista cesiumia (137 Cs ja 134 Cs) sitovat aineet: >TAULUKON PAIKKA> (1) Ensimmäinen hyväksyminen 22. huhtikuuta 1994, komission direktiivi 94/17/EY (EYVL L 105, 26.4.1994, s. 19). (2) Ensimmäinen hyväksyminen 18. heinäkuuta 1994, komission direktiivi 94/41/EY (EYVL L 209, 12.8.1994, s. 18). (3) Ensimmäinen hyväksyminen 21. helmikuuta 1996, komission direktiivi 96/7/EY (EYVL L 51, 1.3.1996, s. 45).